Foto’s: 11-jarige bestuur trok op KZN-hoofwegFoto: Verskaf Corrie Pretorius, woordvoerder van die Noordelike Streeksveiligheidsdienste, het aan Maroela Media gesê hulle het ŉ oproep ontvang dat die vragmotor gevaarlik oor die pad swaai en moontlik ŉ ongeluk kan veroorsaak. Hulle het na die toneel gehaas en die vragmotor afgetrek waarna hulle gesien het ŉ 11-jarige seun is agter die stuur met geen volwassenes in die voertuig nie. “Die seun was te kort om die pedale by te kom en moes regop staan om oor die paneelbord te kan sien,” het Pretorius gesê. “Boonop was die vragmotor onpadwaardig en met drade aangeskakel. Die ligte het ook net met drade gewerk.” ŉ Groot vrag hout agterop die vragmotor was nie vasgemaak nie. Die seun se verweer was dat hy van die hawe na die eSikhaleni-woonbuurt op pad was en dat die bestuurder van die vragmotor onder die invloed van alkohol was en geslaap het. Hy het toe besluit om self die 20km rit aan te durf. Volgens Pretorius is die polisie ontbied en die seun is deur beamptes van die toneel weggeneem.